מיגל ניידורף, 1992
**דון מיגל (אל גרנדה) ניידורף** (בפולנית: **Mendel Mieczysław-Najdorf**, בספרדית: **Miguel Najdorf**‏ ;15 באפריל 1910 – 4 ביולי 1997) היה שחמטאי יהודי-פולני-ארגנטינאי בדרגת רב אמן, סופר שחמט וידוע במיוחד בשל תרומתו להסתעפות ניידורף בהגנה הסיציליאנית. הוא חבר בהיכל התהילה העולמי של השחמט (אנ').

ביוגרפיה
--------

מיגל ניידורף נולד ב-15 באפריל 1910 ביישוב גרודזיסק מזובייצקי על יד ורשה במשפחה יהודית, תחת השם מנדל מייצ'יסלב, בן לגידלי ניידורף.
התחיל לשחק שחמט מגיל 12.

את ניידורף לימד בתחילה דויד פז'פיורקה ולאחר מכן סבלי גריגורייביץ' טרטקובר שאותו כינה תמיד "המורה שלי". בתחילת הקריירה השחמטאית שלו, בשנת 1928, הביס ניידורף את גלוקסברג במשחק מפורסם שנקרא "הפולני הנצחי" בו הקריב ניידורף את ארבעת הכלים הקלים Glucksberg vs Miguel Najdorf (1929) The Polish Immortal, www.chessgames.com.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 8 | צריח שחור |  |  |  |  | צריח שחור | מלך שחור |  |
| 7 | רגלי שחור | רגלי שחור |  |  |  |  | רגלי שחור |  |
| 6 |  |  | רגלי שחור |  |  |  |  |  |
| 5 |  |  |  | רגלי שחור | רגלי לבן |  | פרש לבן | רגלי שחור |
| 4 |  |  | רגלי לבן |  |  |  | מלך לבן |  |
| 3 |  |  |  | רץ לבן |  |  | רגלי לבן |  |
| 2 | רגלי לבן | רגלי לבן |  |  |  |  |  | מלכה שחורה |
| 1 | צריח לבן |  | רץ לבן | מלכה לבנה |  | צריח לבן | פרש לבן |  |
|  | א | ב | ג | ד | ה | ו | ז | ח |

 |

עמדת הסיום לאחר המסע 22...ח5.

בשנת 1930 חלק ניידורף מקום 6–7 באליפות ורשה (ניצח: פאולין פרידמן). בשנת 1931 סיים במקום השני באליפות ורשה (ניצח: פאולין פרידמן). בשנת 1933 ניצח ניידורף בתחרות ורשה, ובינואר 1934 סיים במקום השני, אחרי רודולף שפילמן בתחרות ורשה. בקיץ 1934 הפסיד ניידורף בדו-קרב לאורד קרלין +1 -2 =1 (+ ניצחונות – הפסדים = תוצאות תיקו). באותה שנה ניצח שוב בתחרות ורשה.  

בשנת 1935 חלק באליפות השלישית של פולין שהתקיימה בורשה מקום 2–4 יחד עם פאולין פרידמן והנריק פרידמן (ניצח: סבלי גריגורייביץ' טרטקובר). לאחר מכן, חולל ניידורף סנסציה בגוברו על טרטקובר בדו-קרב +2 -1 =2. בשנת 1936 חלק מקום ראשון עם לאיוש שטיינר באליפות הונגריה, בהקדימו את לאסלו סאבו וגדעון ברצה. בשנת 1937 סיים במקום השלישי באליפות הרביעית של פולין עם 15/21 (במקום הראשון: טרטקובר, בשני: גדעון סטולברג). באותה שנה ניצח בתחרות רוהיטש-זאורברון עם 9.5/14 והקדים את פטר טריפונוביץ', בוריסלב קוסטיץ', פרידריך זמיש, יאן פולטיס ווסיה פירץ.
בשנת 1938 חלק מקום 10–12 בתחרות לודז' (ניצח: וסיה פירץ). בשנת 1939 סיים במקום השישי בתחרות מרגייט.

תחרות מרגייט 1939|  |  | 01 | 02 | 03 | 04 | 05 | 06 | 07 | 08 | 09 | 10 | תוצאה |
| --- | --- | --- | --- | --- | --- | --- | --- | --- | --- | --- | --- | --- |
| 1 | פאול קרס | x | ½ | ½ | 1 | ½ | 1 | 1 | 1 | 1 | 1 | 7.5 |
| 2 | חוסה ראול קפבלנקה | ½ | x | ½ | 1 | ½ | ½ | 1 | ½ | 1 | 1 | 6.5 |
| 3 | סאלו פלור | ½ | ½ | x | 0 | ½ | 1 | 1 | 1 | 1 | 1 | 6.5 |
| 4 | ג'ורג' אלן תומאס | 0 | 0 | 1 | x | ½ | 1 | ½ | ½ | ½ | 1 | 5 |
| 5 | סטיוארט מילנר ברי | ½ | ½ | ½ | ½ | x | 0 | 1 | ½ | ½ | ½ | 4.5 |
| 6 | מיגל ניידורף | 0 | ½ | 0 | 0 | 1 | x | 0 | 1 | ½ | 1 | 4 |
| 7 | הארי גולומבק | 0 | 0 | 0 | ½ | 0 | 1 | x | ½ | ½ | 1 | 3.5 |
| 8 | אדוארד סרג'נט | 0 | ½ | 0 | ½ | ½ | 0 | ½ | x | 1 | 0 | 3 |
| 9 | ורה מנצ'יק | 0 | 0 | 0 | ½ | ½ | ½ | ½ | 0 | x | ½ | 2.5 |
| 10 | ג'ורג' ויטקרופט | 0 | 0 | 0 | 0 | ½ | 0 | 0 | 1 | ½ | x | 2 |

ניידורף שיחק בנבחרת פולין באולימפיאדה שלוש פעמים. בהמשך ייצג את ארגנטינה באחת עשרה אולימפיאדות נוספות.

ניידורף באולימפיאדות
--------------------

ניידורף שיחק בנבחרת פולין באולימפיאדה שלוש פעמים, בהמשך ייצג את ארגנטינה באחת עשרה אולימפיאדות נוספות.

* בשנת 1935, באולימפיאדה השישית שהתקיימה בורשה, בלוח השלישי של נבחרת פולין השיג תוצאה של +9 -2 =6 בין היתר ניצח את קונל יו אודונל אלכסנדר, אריק לונדין ומובשה פייגין. OlimpBase :: 6th Chess Olympiad, Warsaw 1935, Poland, www.olimpbase.org
* בשנת 1937, באולימפיאדה השביעית שהתקיימה בסטוקהולם, בלוח השני של נבחרת פולין השיג תוצאה של +6 -3 =7 בין היתר ניצח את יסטה סטולץ ואת פול פליקס שמידט. OlimpBase :: 7th Chess Olympiad, Stockholm 1937, The final group standings, www.olimpbase.org
* בשנת 1939, באולימפיאדה השמינית שהתקיימה בבואנוס איירס, בלוח השני של נבחרת פולין השיג תוצאה של +12 -2 =4. בין היתר ניצח את דניאל ינופסקי,, ג'ורג' אלן תומאס ויוסף פורת. OlimpBase :: 8th Chess Olympiad, Buenos Aires 1939, Final A standings, www.olimpbase.org
* בשנת 1950, באולימפיאדה התשיעית שהתקיימה בדוברובניק, בלוח הראשון של נבחרת ארגנטינה השיג תוצאה של +8 -0 =6 בין היתר ניצח את אלבריק אוקלי דה גולוויי וסבטוזר גליגוריץ'. OlimpBase :: 9th Chess Olympiad, Dubrovnik 1950, The final group standings, www.olimpbase.org
* בשנת 1952, באולימפיאדה העשירית שהתקיימה בהלסינקי, בלוח הראשון השיג תוצאה של +11 -2 =3. בין היתר ניצח את הארי גולומבק, פיליפ מירוסלב, סבטוזר גליגוריץ' ואריק לונדין.
* בשנת 1954, באולימפיאדה האחת עשרה שהתקיימה באמסטרדם, בלוח הראשון השיג תוצאה של +7 -1 =7. בין היתר ניצח את דניאל ינובסקי, לודק פאכמן, קונל יוז אודונל אלכסנדר ויוסף פורת. OlimpBase :: 11th Chess Olympiad, Amsterdam 1954, Argentina, www.olimpbase.org
* בשנת 1956, באולימפיאדה השתים עשרה שהתקיימה במוסקבה, בלוח הראשון השיג תוצאה של +5 -1 =12. בין היתר ניצח את יוסף פורת ופיליפ מירוסלב. OlimpBase :: 12th Chess Olympiad, Moscow 1956, Argentina, www.olimpbase.org
* בשנת 1960, באולימפיאדה הארבע עשרה שהתקיימה בלייפציג, בלוח הראשון השיג תוצאה של +6 -1 =12. בין היתר ניצח את אלוף העולם לשעבר מקס אויבה ואת לאסלו סאבו. OlimpBase :: 14th Chess Olympiad, Leipzig 1960, Argentina, www.olimpbase.org
* בשנת 1962, באולימפיאדה החמש עשרה שהתקיימה בורנה, בלוח הראשון השיג תוצאה של +7 -1 =7. בין היתר ניצח את פיליפ מירוסלב ואת וולפגאנג היידנפלד. OlimpBase :: 15th Chess Olympiad, Varna 1962, Argentina, www.olimpbase.org
* בשנת 1966, באולימפיאדה השבע עשרה שהתקיימה בהוואנה, בלוח הראשון השיג תוצאה של +6 -4 =7 OlimpBase :: 17th Chess Olympiad, Havana 1966, Argentina, www.olimpbase.org
* בשנת 1968, באולימפיאדה השמונה עשרה שהתקיימה בלוגנו, בלוח הראשון השיג תוצאה של +1 -1 =10 ניצחון בודד על בנט לארסן. OlimpBase :: 18th Chess Olympiad, Lugano 1968, Argentina, www.olimpbase.org
* בשנת 1970, באולימפיאדה התשע עשרה שהתקיימה בזיגן, בלוח הראשון השיג תוצאה של +5 -1 =11 OlimpBase :: 19th Chess Olympiad, Siegen 1970, Argentina, www.olimpbase.org
* בשנת 1974, באולימפיאדה העשרים ואחת שהתקיימה בניצה, בלוח השלישי השיג תוצאה של +6 -4 =6 OlimpBase :: 21st Chess Olympiad, Nice 1974, Argentina, www.olimpbase.org
* בשנת 1976, באולימפיאדה העשרים ושתים שהתקיימה בחיפה, בלוח הראשון השיג תוצאה של +2 -2 =6 (בגיל 66!)OlimpBase :: 22nd Chess Olympiad, Haifa 1976, Argentina, www.olimpbase.org

באולימפיאדות אלו זכה ניידורף באחת עשרה מדליות: שתי מדליות ארד קבוצתיות באולימפיאדה השישית והשביעית בייצגו את נבחרת פולין ומדליית כסף קבוצתית באולימפיאדה השמינית בייצגו את נבחרת פולין, באולימפיאדה זו קיבל ניידורף מדליית זהב אישית. אחרי המלחמה קיבל שלוש מדליות כסף קבוצתיות באולימפיאדה התשיעית, העשירית והאחת עשרה בייצגו את נבחרת ארגנטינה, בשתי הראשונות קיבל מדליית זהב אישית. באולימפיאדה החמש עשרה קיבל מדליית ארד קבוצתית ומדליית כסף אישית.

חייו האישיים
------------

לניידורף הייתה בת, ליליאנה, שנולדה לו מאישה ארגנטינאית.

כאשר הוא נפטר, הוא נקבר בטקס ממלכתי והוכרזה לזכרו דקת דומייה באצטדיון הכדורגל המפורסם של קבוצת הכדורגל הארגנטינאית בוקה ג'וניורס.

מעבר לארגנטינה
--------------

במהלך האולימפיאדה ב-1939 פרצה מלחמת העולם השנייה. נבחרות פולין (בהשפעת מוביל הקבוצה טרטקובר), ארץ ישראל וצרפת (בהשפעת אלכסנדר אלכין) סירבו להתמודד כנגד גרמניה ונרשמה תוצאה של 2:2 בכל הדו-קרבות הללו. במקום הראשון זכתה גרמניה, בשני פולין ובשלישי אסטוניה לאחר הופעה מצוינת של פאול קרס בלוח הראשון שצבר 14.5 נקודות מתוך 19. רבים נשארו בארגנטינה ולא חזרו לאירופה אפופת הלהבות, כגון האוסטרים אליסקאזס ובקר וניידורף עצמו (אולם טרטקובר מורו חזר לאירופה, הצטרף לתנועת "צרפת החופשית" ולחם תחת השם סגן קרטיה). עד מהרה הגיעו לניידורף החדשות הנוראות שאשתו, בנו, אמו, אביו וארבעת אחיו הושמדו במחנות הריכוז והוא נותר לבדו, ללא אמצעי קיום, מבלי לדעת את השפה הספרדית, ואף על פי כן החליט להשתקע בארגנטינה. מקץ שנים רבות כינה זאת "המסע הטוב ביותר שאי פעם עשיתי".

בספטמבר 1939, לאחר תום האולימפיאדה, חלק ניידורף מקום ראשון עם פאול קרס בתחרות בבואנוס איירס. השניים צברו 8.5/11. בשנת 1941 הגיע ניידורף למקום השני עם 12.5/17, לאחר גדעון סטולברג בתחרות מר-דל פלטה. באותה שנה חלק עם גדעון סטולברג מקום ראשון בתחרות בבואנוס איירס. השניים צברו 11/14. הנה ניצחונו על קרלוס גימארד בתחרות זו Carlos Enrique Guimard vs Miguel Najdorf (1941), www.chessgames.com   

בשנת 1942 ניצח ניידורף בתחרות מר-דל פלטה עם 13.5/17, לפני סטולברג. בשנת 1943 סיים ניידורף במקום השני בתחרות מר-דל פלטה עם 10/13, (ניצח: סטולברג). באותה שנה ניצח בתחרות רוסאריו.   

בשנת 1944 ניצח בתחרות לה-פלטה עם 13/16, לפני סטולברג. ב-1944 חלק מקום ראשון עם הרמן פילניק בתחרות מר-דל פלטה, השניים צברו 12.5/15. בשנת 1945 ניידורף ניצח בתחרות בואנוס איירס בתחרות לזכרו של גראו עם 10/12, לפני סטולברג וקרלוס גימארד. ניידורף סיים במקום השני בתחרות ויניה דל מאר בשנת 1945 עם 10.5/13 (ניצח: קרלוס גימארד), ולאחר מכן ניצח בתחרות מר דל פלטה בשנת 1945 עם 11/15 לפני סטולברג. הוא חזר על הניצחון בתחרות מר דל פלטה גם בשנת 1946 עם 16/18 לפני סטולברג וגימארד. ניידורף ניצח גם בתחרות ריו דה ז'ניירו בשנת 1946.

עם תום מלחמת העולם השנייה, חיי השחמט התעוררו מחדש בזירה הבינלאומית, במיוחד באירופה מוכת המלחמה. בשנת 1946 ניידורף חלק מקום 4–5 יחד עם לאסלו סאבו בתחרות חרונינגן עם 11.5/19 (ניצח: מיכאל בוטביניק). הנה ניצחונו של ניידורף על בוטביניק Miguel Najdorf vs Mikhail Botvinnik (1946), www.chessgames.com ועל יצחק בולסלבסקי בתחרות זו Miguel Najdorf vs Isaac Boleslavsky (1946), www.chessgames.com. בהמשך השנה ניצח ניידורף בתחרות פראג עם 10.5/13 לפני פטר טריפונוביץ', יסטה סטולץ, סבטוזר גליגוריץ' ויאן פולטיס. ניידורף ניצח גם בתחרות ברצלונה 1946 עם 11.5/13 לפני דניאל ינובסקי. בשנת 1947 ניידורף סיים במקום השני בתחרות בואנוס איירס עם 6.5/10. בתחרות זו ניצח סטולברג אך ניידורף הקדים את אלוף העולם לשעבר מקס אויבה. בשנת 1947 ניצח ניידורף בתחרות מר דל פלטה, הנה ניצחונו על אריך אליסקסיס מתחרות זו Miguel Najdorf vs Erich Eliskases (1947), www.chessgames.com. באותה שנה סיים במקום השני, לאחר אריך אליסקסיס בתחרות סאו פאולו.  

בשנת 1948 ניידורף סיים במקום השני בתחרות ניו-יורק עם 6/9 (ניצח: ראובן פיין שצבר 8/9). ניידורף חלק מקום 4–5 יחד עם הקטור רוסטו בתחרות מר דל פלטה עם 10/17 אחרי אריך אליסקסיס, סטולברג ומדינה גרסיה. בשנת 1948 ניצח ניידורף בתחרות מר דל פלטה עם 14/17 לפני סטולברג, אליסקסיס ומקס אויבה. ניידורף סיים במקום השני בתחרות בואנוס איירס עם 8/10 (ניצח: סטולברג). ניידורף ניצח בתחרות ונציה בשנת 1948 עם 11.5/13 לפני גדעון ברצה, אסטבן קאנאל ומקס אויבה. בשנת 1949 ניידורף חלק מקום ראשון-שני עם סטולברג בתחרות בואנוס איירס. בשנת 1950 ניידורף ניצח בתחרות אמסטרדם עם 15/19 לפני שמואל רשבסקי, סטולברג, סבטוזר גליגוריץ', וסיה פירץ ומקס אויבה. ניידורף ניצח גם בתחרות בלד בשנת 1950.

מועמד לאליפות העולם
-------------------

סדרת ההצלחות המרשימות של ניידורף בין השנים 1939 ל-1947 העלו אותו לצמרת העולמית. על פי האתר Chessmetrics ניידורף דורג במקום השני בעולם בתחילת 1948.
Chessmetrics Summary for 1945-1955, chessmetrics.com
מד כושר רשמי של פיד"ה לא יושם עד 1970 והאתר מחשב מדי כושר היסטוריים לתאריכים מוקדמים יותר. למרות מיקומו הגבוה לא שותף ניידורף בתחרות לקביעת אלוף העולם בשנת 1948.

אף על פי שניידורף לא הקדיש לשחמט המקצועני את מלוא זמנו (במשך שנים רבות עסק בביטוח), היה אחד מהשחמטאים המובילים בעולם בשנות החמישים והשישים והצטיין בשחמט עיוור. בשנת 1950 העניקה לו פיד"ה תואר רב אמן ברשימה הראשונה של רבי אמנים שקיבלו את התואר. באותה שנה שיחק בתחרות המועמדים לקביעת המתמודד על אליפות העולם שהתקיימה בבודפשט וסיים במקום החמישי. בשנת 1953 התמודד שוב בתחרות המועמדים שהתקיימה בציריך וסיים במקום השישי, הנה ניצחונו על מארק טיימנוב מתחרות זו Mark Taimanov vs Miguel Najdorf (1953) Wrath of the King's Indian, www.chessgames.com לאחר משחק זה אמר ניידורף את אמרתו "עדיף שטיימנוב ילך לנגן בפסנתר שלו!". הוא לא העפיל פעם נוספת לתחרות המועמדים אם כי כמעט הצליח בכך בתחרות הבינאזורית של 1955. 1955 Goteborg Interzonal : 1955-57 cycle : World Chess Championship, web.archive.org, ‏2016-05-06

קריירה מאוחרת
-------------

ניידורף ניצח בתחרויות חשובות כמר דל פלטה בשנת 1961 והוואנה בשנים 1962 ו-1964. הוא שיחק בשני סבבי גביע פיאטיגורסקי. ימים לפני שמלאו לו שישים שנה השתתף בהתמודדות ברית המועצות מול שאר העולם, וסיים בתיקו מול אלוף העולם לשעבר מיכאל טל.

אישיותו הצבעונית של ניידורף הפכה אותו ליקירם של אוהדי שחמט רבים. גם אמרותיו השנונות, כפי שנהג גם מורו ורבו טרטקובר, סייעו בכך. אחת הדוגמאות היא לגבי יריבו מההתמודדות ברית המועצות מול שאר העולם: "כאשר אלוף העולם בוריס ספסקי מקריב לך כלי, אתה יכול להיכנע בו במקום; אך כאשר מיכאל טל מקריב לך כלי, עדיף שתמשיך לשחק, משום שהוא עשוי להקריב לך עוד כלי, ולאחר מכן עוד כלי ואז ... מי יודע?"

ניידורף נשאר פעיל בשחמט עד סוף ימיו. בגיל 69 חלק מקום שני בתחרות חזקה מאוד שהתקיימה בבואנוס איירס בשנת 1979, עם 8/13 (ניצח: בנט לארסן) והקדים את אלופי העולם לשעבר בוריס ספסקי וטיגראן פטרוסיאן. בתחרות שהתקיימה בבואנוס איירס בשנת 1988 ניידורף סיים במקום הרביעי עם 8.5/15 בגיל 78. שנה לאחר מכן, באליפות ארגנטינה 1988 חלק ניידורף מקום 4–6 עם 10/17 בתחרות שהשתתפו בה רבי אמנים רבים. האליפות האחרונה של ארגנטינה בה השתתף היה בשנת 1991, בגיל 81. ניידורף היה שחקן בליץ מצטיין ושמר על כוחו גם בשנות השמונים שלו.

נפטר ב-6 ביולי 1997 בגיל 87 בבית חולים בעיר מאלגה בספרד, לשם הובא לצורך ניתוח מבית מלון בעיירת נופש שבו שהה.

בעיירת מולדתו בגרודזיסק מזובייצק בפולין הוקמה תחרות של שמו של פדרציית השחמט של אזור מזוביה, כמו כן מועדון השחמט המקומי קיבל את שמו.

דוגמאות מתוך משחקיו
-------------------

לבן: שמואל רשבסקי שחור: מיגל ניידורף דאלאס 1957



כדי לראות את המשחקים, יש לאפשר בדפדפן שלכם ג'אווהסקריפט.

[Event "Dallas"]
[Site "Dallas, TX USA"]
[Date "1957.12.02"]
[EventDate "1957.11.30"]
[Round "3"]
[Result "1-0"]
[White "Samuel Reshevsky"]
[Black "Miguel Najdorf"]
[ECO "E42"]
[WhiteElo "?"]
[BlackElo "?"]
[PlyCount "65"]

1.d4 Nf6 2.c4 e6 3.Nc3 Bb4 4.e3 c5 5.Nge2 cxd4 6.exd4 d5 7.c5
Ne4 8.Bd2 Nxd2 9.Qxd2 b6 10.a3 Bxc3 11.Nxc3 bxc5 
12.dxc5 a5 {מסע זה מונע מהלבן 13.ב4 אבל ייתכן שעדיף להצריח ולשלב כלים נוספים במשחק}
13.Bb5+ Bd7 {המסע פד7 מפסיד מיד בגלל 14.ג6 }
14. O-O O-O {המסע פא6 בניסיון למנוע 15.ב4 מפסיד מיד בגלל 15.ג6 וזוכה בכלי}
15.b4 Bxb5 16.Nxb5 Na6 17.Nd6 Qd7 
18.f4 {מסע זה מעביר את ההתקפה לאגף המלך עם האיום 19. ו5 ו-20. ו6 והריסת מבנה הרגלים השחורים השומרים על המלך }
Rab8 19.f5 exf5 20.Rab1 axb4 21.axb4 Kh8 22.Qc3 {מסע זה מפעיל את המלכה בשני האגפים. באגף המלך היא מרתקת את רגלי ז7 ומונעת ממנו ז6 כדי להגן על רגלי ו5 ובאגף המלכה ההגנה שהמלכה מספקת לרגלי ג5 מאפשרת לרגלי ב' להתקדם. } Nc7 
23.Nxf5
Ne6 24.Nd6 f6 25.Qh3 Rfd8 26.Rfe1 Nd4 27.Re8+ Qxe8 28.Nxe8
Rxe8 29.b5 Nxb5 30.Qd7 Nc3 31.Rxb8 Rxb8 32.c6 Ne4 33.h4 1-0

במשחק זה רשבסקי מציב את הפרש ב-ד6 כדי להשתלט על המרכז. לאחר מכן הוא יוצר רגלי מעבר באגף המלכה כדי להעסיק את יריבו באגף זה ולבסוף הוא מעביר את ההתקפה לאגף המלך. ניידורף לא מסוגל להגן על כל האגפים בו זמנית. משחק מאלף של רשבסקי בו הוא מעביר את ההתקפה מצד לצד.

דו-קרבות
--------

| שנה | מיקום | המתמודד השני | תוצאה |
| --- | --- | --- | --- |
| 1949 | בואנוס איירס | חוליו בולובשין | 5.5 מ-10 | ניצחון |
| 1949 | ניו יורק | ראובן פיין | 4 מ-8 | תיקו |
| 1949 | אופטיה | פטר טריפונוביץ | 6 מ-12 | תיקו |
| 1952 | ניו יורק | שמואל רשבסקי | 7 מ-18 | הפסד |
| 1953 | בואנוס איירס | ראובן שוקרון | 4.5 מ-5 | ניצחון |
| 1953 | בואנוס איירס | שמואל רשבסקי | 8.5 מ-18 | הפסד |
|

תרומותיו
--------

הסתעפות ניידורף בהגנה הסיציליאנית היא אחת מהפתיחות הפופולריות ביותר בשחמט המודרני וקרויה על שמו. ניידורף גם תרם לתאוריה ולהתפתחות של פתיחות אחרות כגון ההגנה ההודית של המלך. ניידורף היה גם עיתונאי שחמט מכובד וערך טור פופולרי בעיתון **Buenos Aires Clarin**. אחד מהקוראים הנלהבים של טורו של ניידורף היה האפיפיור יוחנן פאולוס השני. 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 8 | צריח שחור | פרש שחור | רץ שחור | מלכה שחורה | מלך שחור | רץ שחור |  | צריח שחור |
| 7 |  | רגלי שחור |  |  | רגלי שחור | רגלי שחור | רגלי שחור | רגלי שחור |
| 6 | רגלי שחור |  |  | רגלי שחור |  | פרש שחור |  |  |
| 5 |  |  |  |  |  |  |  |  |
| 4 |  |  |  | פרש לבן | רגלי לבן |  |  |  |
| 3 |  |  | פרש לבן |  |  |  |  |  |
| 2 | רגלי לבן | רגלי לבן | רגלי לבן |  |  | רגלי לבן | רגלי לבן | רגלי לבן |
| 1 | צריח לבן |  | רץ לבן | מלכה לבנה | מלך לבן | רץ לבן |  | צריח לבן |
|  | א | ב | ג | ד | ה | ו | ז | ח |

 |

הסתעפות ניידורף בהגנה הסיציליאנית מתקבלת לאחר המסעים 1. ה4 ג5 2. פו3 ד6 3. ד4 ג:ד4 4. פ:ד4 פו6 5. פג3 א6

לקריאה נוספת
------------

Tomasz Lissowski, Adrian Mikhalchishin: Najdorf: life and games. Batsford, London 2005. (מסת"ב 07134-8920-0)

* Garry Kasparov, My Great Predecessors, part IV, Everyman Chess, 2004 (מסת"ב 1-85744-395-0)

קישורים חיצוניים
----------------

* מיגל ניידורף, באתר "Find a Grave" (באנגלית)

|  |  |
| --- | --- |
| פורטלפורטל | לעוד מידע על שחמט ראו: פורטל שחמט |

ויקישיתוף מדיה וקבצים בנושא **מיגל ניידורף** בוויקישיתוף

* מיגל ניידורף, באתר צ'סגיימס (באנגלית)
* דוד דודסון, מלכים בחייהם: דור השחמטאים שנגדע, באתר nrg‏, 8 באפריל 2013
* הספד על ניידורף, indianexpress.com
* רוברט ביירן, על תחרויות שארגן ניידורף, באתר הניו יורק טיימס (באנגלית)
* תחבולות של ניידורף, באתר wtharvey.com (באנגלית)

* סרטונים רב אומן השחמט מיגל ניידורף בתל אביב, 1961, באתר ארכיון הסרטים הישראלי בסינמטק ירושלים

### משחקי שחמט מפורסמים

הערות שוליים
------------

1. ↑  ניצחונו על סטולברג בתחרות זו
2. ↑  ניצחונו על קרס בתחרות זו

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007265711705171
* BNE: XX4604539
* GND: 143137867
* ISNI: 0000 0001 0796 7511
* LCCN: no97049014
* NKC: js2017951483
* NLP: A24653044
* NTA: 068493258
* VIAF: 6998799
* WorldCat: lccn-no97049014

 |